b'\n_START_ARTICLE_\n\xc5\xa0tanga\n_START_PARAGRAPH_\n\xc5\xa0tanga (vok. Stange\xc2\xa0\xe2\x80\x93 strypas)\xc2\xa0\xe2\x80\x93 metalinis virbalas su galuose u\xc5\xbemaunamais svorio diskais. Naudojama \xc4\xafvairiose sporto \xc5\xa1akose (kult\xc5\xabrizmas, fitnesas ir kt.) atlikti fizinius k\xc4\x97limo, spaudimo ir kt. pratimus treniruojant \xc4\xafvairias raumen\xc5\xb3 grupes (kr\xc5\xabtin\xc4\x99, nugar\xc4\x85, rankas ir kt.).\n_START_SECTION_\nOlimpin\xc4\x97 \xc5\xa1tanga\n_START_PARAGRAPH_\nOlimpin\xc4\x97s \xc5\xa1tangos virbalas sveria 20\xc2\xa0kg, yra 220\xc2\xa0cm ilgio ir 28\xc2\xa0mm diametro, o virbalo galai yra storesni (51\xc2\xa0mm diametro). Ant gal\xc5\xb3 u\xc5\xbemaunami \xc4\xafvairaus svorio 450\xc2\xa0mm diametro diskai\xc2\xa0\xe2\x80\x93 25\xc2\xa0kg (raudonos spalvos), 20\xc2\xa0kg (m\xc4\x97lynos spalvos), 15\xc2\xa0kg (geltonos spalvos) arba 10\xc2\xa0kg (\xc5\xbealios spalvos). Kad diskai nenuslyst\xc5\xb3 nuo virbalo, dedami u\xc5\xberaktai, kurio vieno standartinis svoris 2,5\xc2\xa0kg._NEWLINE_Pasitaiko disk\xc5\xb3, kuri\xc5\xb3 svoris 50\xc2\xa0kg.\n_START_SECTION_\nStandartin\xc4\x97 \xc5\xa1tanga\n_START_PARAGRAPH_\nStandartin\xc4\x97s \xc5\xa1tangos virbalas sveria 10\xc2\xa0kg ir yra 25\xc2\xa0mm diametro. Ant gal\xc5\xb3 u\xc5\xbemaunami \xc4\xafvairaus svorio diskai\xc2\xa0\xe2\x80\x93 20, 15, 10, 5, 2,5, 1,25\xc2\xa0kg.\n_START_SECTION_\n\xc5\xa0tanga su i\xc5\xa1lenktu virbalu\n_START_PARAGRAPH_\nKai kuriais atvejais naudojama \xc5\xa1tanga su i\xc5\xa1lenktu virbalu (dar vadinamu EZ virbalu). \xc5\xa0i \xc5\xa1tanga da\xc5\xbeniausiai naudojama atliekant fizinius pratimus treniruoti rank\xc5\xb3 raumenis (da\xc5\xbeniausiai bicepsus).'